Zápisnica

z 2. zasadania Obecného zastupiteľstva v Ľubietovej

**konaného 29.decembra 2014 o 1800 hod v zasadačke obecného úradu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prítomní: -** podľa prezenčnej listiny (poslanci)

**Za občanov: -**  9

Zasadanie OcZ otvoril a viedol starosta obce Ing. Pavel Zajac.

**Starosta obce predložil na schválenie nasledovný program:**

1. Otvorenie
2. Určenie zapisovateľa a overovateľov zápisnice
3. Voľba návrhovej komisie
4. Rôzne
5. Diskusia
6. Záver
7. Otvorenie

Starosta obce privítal prítomných a požiadal poslancov, aby sa k predloženému programu vyjadrili.

Ivan Kováč požiadal, aby sa hneď na začiatku zasadania mohla Mgr. Monika Boboková vyjadriť k stavbe spŕch v šatni pri telocvični.

Poslanci nemali námietky.

**Schválenie programu rokovania**

UZNESENIE č. OcZ 2 – 1/2014

Obecné zastupiteľstvo v Ľubietovej

**schvaľuje**

program zasadnutia obecného zastupiteľstva v Ľubietovej

Za : Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Mgr. Boboková chcela, aby jej boli objasnené záležitosti ohľadom budovania sprchy v šatniach pri telocvični – skonštatoval, že v šatni sa objavil sadrokartón a dvere, bez jej vedomia sa začali robiť úpravy.

Škola prenajíma telocvičňu rôznym organizáciám v rámci obce a teda aj stolnotenisovému oddielu s ktorý má podpísanú zmluvu. Pri uzatváraní zmluvy nebola požiadavka na sprchy.

Priestor pri telocvični je malý a nedá sa používať pre verejnosť, teda ani na sprchovanie po tréningu.

Škola sprchy nevyužíva  ani využívať nebude, preto nesúhlasí s ich stavbou a zmenšovaním priestoru na prezliekanie žiakov, žiadala od starostu obce vysvetlenie, prečo sa bez jej vedomia začalo v šatni pracovať.

Škola v rámci vyučovacieho procesu nemá kde učiť dielne, potrebuje prerobiť školský klub detí ale sprchy nepotrebuje.

Skonštatovala, že nájomník si nebude určovať podmienky prenájmu. Nájomné je nízke, kto bude platiť zvýšenú spotrebu energie na ohrev vody.

Ing. Pavel Zajac – o vybudovanie sprchy požiadal stolnotenisový oddiel, po súťažiach sa potrebovali osprchovať, sprcha sa len oddelí, nebude až po strop a o energiách sa ešte bude jednať, revízie by si mali zabezpečiť členovia stolnotenisového oddielu.

Ivan Kováč – telocvičňa v škole je veľmi vyťažená, sprchovanie zatiaľ nikto nepožadoval, kto vlastne rozhodol poza chrbát riaditeľky o vybudovaní sprchy

Ing. Peter Sedláček – stolný tenis som hrával, sprchovať sa vždy potreboval len jeden, cudzí by to privítali ale akceptovali možnosti školy, už roky to tak funguje.

Pavol Šimun – kto to vlastne financuje

Ing. Pavel Zajac – 80 € za sadrokartón financovala obec

Michela Černáková – deti to nevyužijú a ak sa to tam nedá urobiť z priestorových dôvodov, tak to tam nebude

Mgr. Eva Chebeňová – sprchy boli vo vedľajšej miestnosti, tam, kde je teraz kabinet 1-4, ten by sa mohol presťahovať a sprchy by mohli byť znovu tam

Mgr. Monika Boboková – škola do budúcna nebude sprchy využívať hoci je to štandard, ale podmienky sú nevyhovujúce, ak sa to stolnotenisovému oddielu nepáči, môžem zmluvu zrušiť.

Ing. Pavel Zajac – ja materiál od obce odkúpim, druhá možnosť je vybudovať sklad pre kuchárky a materiál by sa mohol použiť tam.

Bohumír Chládek – o akú sumu ide mimo rozpočet

**Určenie overovateľa a zapisovateľa zápisnice**

UZNESENIE č.OcZ 2 - 2/2014

Obecné zastupiteľstvo v Ľubietovej

Obecné zastupiteľstvo v Ľubietovej

**určuje**

a/ p. Zuzanu Kútnu za zapisovateľa zápisnice

b/ p. Michaelu Černákovú a Ivana Kováča za overovateľov zápisnice

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

**Voľba návrhovej komisie**

UZNESENIE č.OcZ 2 - 3/2014

Obecné zastupiteľstvo v Ľubietovej

Obecné zastupiteľstvo v Ľubietovej

**volí**

návrhovú komisiu v zložení: Bc. Jana Majerová predseda

Michaela Černáková člen

Mgr. Eva Chebeňová člen

Za: Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

**Rôzne**

Schválenie prekleňovacieho úveru – nakoľko nebola dodnes preplatená platba za rekonštrukciu námestia zo strany štátu, je nutné predĺžiť prekleňovací úver, ktorý končí 31.12.2014 o pol roka, dovtedy by mala byť platba preplatená.

Pavol Šimun – stav financií na obci nie je dobý, navrhujem, aby sa úver zaplatil z obecných spoločných a nepredlžoval sa. Obslužné finančné prostriedky na úvere za pol roku sú 2000 €. Prečo sa potom zvýšil poplatok za komunálny odpad o 1 € ?

Ing. Pavel Zajac – na komunálny odpad doplácame 12.000 €, preto sa zdvihol poplatok

Pavol Šimun – ide tu o nehospodárne nakladanie s finančnými prostriedkami, nikto vlastne nevedel, koľko bude rekonštrukcia námestia stáť

Ing. Pavel Zajac – predchádzajúce zastupiteľstvo schválilo, že projekt pôjde cez refundáciu, celá platba sa zbrzdila kontrolami a udávaniami

Pavol Šimun – financie za neobhospodarovanie lesa 9 miliónov sa rozdelilo a minulo, prečo si obec nejaké peniaze nenechala

Ing. Pavel Zajac – urobím vám chronológiu, ako sa peniaze míňali

Ing. Pavol Kútny – navrhujem, aby sa zobral úver len 60 000 € a zvyšná suma sa zaplatí z obecných spoločností, je možné, že zo strany dodávateľských firiem TEXO PARTNER a ALPINE dôjde k exekúcii

Ing. Pavel zajac – v dnešnej dobe je hlúposť vyhodiť hotové peniaze, keď nás čakajú ďalšie akcie, štát nám vráti 260 000 € v druhej splátke a v tretej splátke 117 000 €, je to veľmi komplikované, čokoľvek nás neskôr zastihne, budeme mať peniaze na spoločnostiach v rezerve

Ing. Pavel Kútny – problém len znova o pol roka odsunieme

Ivan Kováč – prečo by sme nemohli úver znížiť a nebrať ho v plnej výške

Ing. Pavel Zajac – toto môžeme riešiť v marci, ak sa dnes nedohodneme na predĺžení úveru vznikne komplikovaná situácia

Pavol Šimun – od kedy vieme o tejto situácii, prečo sme to neriešili skôr, ako noví poslanci sme sa mohli zísť hneď po zvolení

Ivan Kováč – bola uzatvorená zmluva s právnikom a zasa bez súhlasu zastupiteľstva

Pavol Šimun – prečo sme si najali právnika, keď podľa teba nebude s dodávateľmi stavby a platbami za prevedené práce problém

Ing. Pavel Zajac – už som povedal, celá táto situácia vznikla len preto, že tu niekto udával a chodili kontroly, s TEXO PARTNER boli určité dohody, ktoré z ich strany neboli dodržané

Ivan Kovač – teda faktúra od TEXO bola vystavená neoprávnene?

Ing. Pavel Zajac – dielo bolo dokončená a faktúra musela byť vystavená

Ivan Kováč – má obec pádne dôvody, ktoré donútia TEXO faktúru stiahnuť

Ing. Pavel Zajac – ano aj nie, jednanie je dohodnuté na január

Ing. Peter Sedláček – prečo sa naposledy úver nepredĺžil až do marca 2015 ale len do decembra 2014

Ing. Pavel Zajac – už nemáme čas na rôzne alternatívy riešenie, musíme úver len predĺžiť

Ivan Kováč – požičajme si od spoločností a úver jednorázovo zaplaťme

Ing. Pavel Zajac – predĺžme úver a potom ho môžeme predčasne splatiť

Bohumír Chládek – poradil sa niekto s nejakým ekonómom, čo je v tejto dobe rozumnejšie urobiť, ak sa budú peniaze, ktoré nemáme, umelo navyšovať, vezme nám časom exekútor všetko

Ing. Pavel Zajac – každý úver je individuálne prispôsobený klientovi, ja dnes potrebujem úver predlžiť a ak sa v januári rozhodneme, môžeme úver splatiť

Sidónia Filadelfiová – poslanci minule neodsúhlasili opravu a zateplenie fasády obecného úradu, je tu pán Jančík, tak sa pýtam, na základe čoho on dal urobiť projekt na rekonštrukciu námestia, ktorý stál 200 000 Sk a nerobil sa a poslancami boli pán Sedláček a pán Šimun

Ing. Pavel Zajac – prečítal časť zo zápisnice z roku...... v ktorej sa hovorilo, že páni Šimun a Sedláček ako poslanci projekt na zateplenie obecného úradu schválili.

Ing. Peter Sedláček – mám tri faktické poznámky:

1. mali by sme sa riadiť rokovacím poriadkom

2. k predĺženiu úveru – jednoduchšie je si požičať aj keď prerobíme ?

3. na stránke obce sú zverejnené zmluvy s JUDr. Kajbom- súdnou cestou vybaviť spor medzi obcou a TEXO a ALPINE, je v nej znížená suma za úkon na 200 € + 10 % sumu, ktorú obec nebude musieť zaplatiť, kde na to obec vezme, sú to veľké peniaze, sľúbil si starosta, že budeš dodržiavať zákony, rozhodovať môžeš len do výšky 300 €, urobil si to svojvoľne, ty nepotrebuješ zastupiteľstvo

Bohumír Chládek – z minulého zastupiteľstva nebolo podpísané uznesenie o  rekonštrukcii obecného úradu, bude sa v tom pokračovať

Ing. Pavel Zajac – projekt je skončený, nebude sa v ňom pokračovať

Bohumír Chládek – konali ste teda aj keď nesúhlasíte, že budova obecného úradu sa nebude opravovať

Ing. Peter Sedláček – poslanci sú na to, aby sa na niečom uzniesli a ty, starosta si výkonný orgán, musíš teda konať; už v roku 2013 poslanci odhlasovali rozviazanie zmluvy s JUDr. Hlinkom, dodnes sa platí, je to škoda, ktorá vznikla obci

Mgr. Eva Chebeňová – predĺžme úver a uvidíme v marci

Bohumír Chládek – obec si peniaze nevyrobí, spoločnosti áno, tak prečo sa ide úver predlžovať a nezaplatí sa

Ing. Pavel Kútny – aké právne kroky sa robia aby sa obec nedostala do problémov v súvislosti so žalobou od TEXO PARTNER

Ing. Pavel Zajac – právnik podal rozpor, s TEXO sa dohodneme, nie je podstatné, aby sme sa súdili, momentálne je viac obcí, ktoré platby nedostali, najjednoduchšie je úver predĺžiť, kontroly skončili v septembri a riadiaci orgán má platby riešiť do 3 mesiacov

Mgr. Ján Jančík – sú tu dve možnosti buď čiastočne alebo plnej výške úver splatiť, nie sú tu však reálne podklady o stave obecných spoločností, poslanci nemajú dosť podkladov, aby sa správne rozhodli, poslanci sú vlastne v roli štatistov, tlačí čas, predĺženie úveru treba schváliť a ani jeden z nich nevie, či sa rozhodne správne

Ing. Pavel Zajac – nemáme inú možnosť, len úver schváliť

Mgr. Ján Jančík – TEXO nás zlikviduje

Milan Hiadlovský – zaviažme spoločnosti, že do konca februára úver zaplatia

Ing. Pavel Zajac – riadiaci orgán nám do konca februára musí financie poslať

Ivan Kováč - Hrozia nám negatívne riešenia, bude sa pokračovať vo výstavbe na obecnej píle a budú sa riešiť ešte nejaké investičné akcie

Pozmeňovací návrh – nech spoločnosti zaplatia 200 000 a 60 000 € sa zoberie úver

Hlasovanie: 3 za, 4 proti

UZNESENIE č.OcZ 2-4/2014

Obecné zastupiteľstvo v Ľubietovej

**schvaľuje**

predĺženie prekleňovacieho úveru s fondmi EÚ vo výške 260 000 € od VÚB banky a.s. na

úhradu faktúr v rámci projektu „ rekonštrukcia námestia obce Ľubietová“ do 30.06.2015 do

doby refundácie finančných prostriedkov z NFP

Za : Michaela Černáková, Bc. Jana Majerová, Mgr. Eva Chebeňová, Radoslav Sedlák

Proti : Ing. Peter Sedláček, Pavol Šimun, Ivan Kováč

Zdržal sa : -

Nehlasoval : -

**Uznesenie bolo prijaté**

UZNESENIE č.OcZ 2- 5/2014

Obecné zastupiteľstvo v Ľubietovej

**schvaľuje**

návrh plánu kontrolnej činnosti hlavného kontrolóra obce na I. polrok 2015

Za : : Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

UZNESENIE č.OcZ 2- 6/2014

Obecné zastupiteľstvo v Ľubietovej

**poveruje**

hlavného kontrolóra obce činnosťou v zmysle predloženého plánu kontrolnej činnosti

Za: : Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Bohumír Chládek – prečo ešte nemajú poslanci schválené obvody, na koho sa mám obrátiť

Ing. Pavel Zajac – to budeme riešiť na najbližšom zastupiteľstve a zatiaľ sa obráťte na mňa

Ing. Pavel Zajac – doplnenie komisií

UZNESENIE č.OcZ 2- 7/2014

Obecné zastupiteľstvo obce Ľubietová

***volí***

1. Ing. Miroslava Sklenaříka, p. Ivana Debnára, p. Stanislava Sedláčeka za členov stavebnej komisie.

1. Ing. Miriam Gajdošíkovú, Ing. Alenu Kováčovú, Ing. Máriu Paličkovú, Mgr. Miroslavu Vyhničkovú, Ing. Moniku Fischerovú, p. Helenu Majerovú a p. Daniela Kenického za členov finančnej komisie
2. p.Zuzanu Korduličovú, p.Dášu Kapustovú, p.Lenku Mandyčevskú, p.Júliu Majerovú,

p.Žofiu Kútnu, za členov kultúrno-školskej komisie

1. p.Miloša Sauku., p. Zdena Urvu, p. Miroslava Jezného, p.Juraja Lampera, p.Miroslava Chromeka, Ing.Pavla Čubu, p. Ivana Chládeka, p. Miroslava Smatanu, p.Mateja Zajaca, p.Viktora Hiadlovského, p.Adama Jezného, p.Frederika Sauku za členov športovej komisie
2. Lindu Mandyčevskú, Dagmar Zajacovú, Jozefa Sedláka,

za členov komisie cestovného ruchu a služieb

Za: : Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

UZNESENIE č.OcZ 2- 8/2014

Obecné zastupiteľstvo obce Ľubietová

***schvaľuje***

UIK v zložení Ing. Pavel Zajac, Pavol Šimun, Ivan Kováč, Bc. Jana Majerová, Ing. Monika Fischerová

DIK v zložení

Budovy a pozemky Pavol Šimun, Ing. Monika Fischerová, Zuzana Kútna

Obecný úrad Michaela Černáková, Zuzana Kútna, Ing. Monika Fischerová

Budova pošty Radoslav Sedlák Dušan Čief, Juraj lamper

Hasičská zbrojnica, Bowling Mgr. Eva Chebeňová, Igor Hudec, Dušan Čief

Plaváreň, Dom smútku Ing. Peter Sedláček, Dušan Čief, Juraj lamper

Kultúrny dom, Knižnica, Posiľovňa Bc. Jana Majerová, Oľga Čiefová, Dušan Čief

ČOV a kanalizácia Ing. Peter Sedláček, Michal Majoroš, Dušan Čief

Zdravotné stredisko Michaela Černáková, Ing. Monika Fischerová, Katarína Čiefová

Obecné spoločnosti Ivan Kováč, p. Briaková, Milena Majerová, Ing. Danka Klačanová

Obecné zastupiteľstvo obce Ľubietová

***poveruje***

vykonaním inventúr DIK do 20.01.2015 a UIK do 23.01.2015

Za: : Ing. Peter Sedláček, Michaela Černáková, Ivan Kováč, Bc. Jana Majerová, Pavol

Šimun, Mgr. Eva Chebeňová, Radoslav Sedlák

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Ivan Kováč – neboli ešte dohodnuté pravidlá na vykonanie inventúr na obecných spoločnostiach, bolo by dobré pán starosta, aby si to zariadil

Ing. Peter Sedláček – nech ekonómka obce pripraví súpis majetku na inventúru do 5.1.2015

Mgr. Jančík – do 30.6.2014 bola na envirofond podaná žiadosť na rekonštrukciu bez súhlasu zastupiteľstva a občanov, bola vypracovaná žiadosť a bez schválenia zastupiteľstva sa zaplatili 1500 €, bola daná výzva 23.12.2014 do vestníka na predkladanie cenových ponúk a pán starosta už 2.12.2014 vedel, že projekt bol zamietnutý, nepodpísal ho minister a 15.12.2014 sa hlasovalo o rekonštrukcii a zateplení obecného úradu, vy sám rozhodujete o veľkých veciach, na základe akých kritérií ste vybrali verejného obstarávateľa

Ing. Pavel Zajac – verejné obstarávanie zastavím, viem, že občania sú za to, aby sa budova obecného úradu opravila, nech stavebná komisia vymyslí, ako sa budova opraví

Mgr. Jančík – kedy sa k oprave obecného úradu vyjadrovali občania a ďalší projekt na odvodnenie Majerčoka v ktorom sa hovorí o bezmennom potoku v Ženskej doline

Ing. Pavel Zajac - na odvodnenie Majerčoka je vypracovaný projekt a boli stanovené určite finančné limity, museli sme zapracovať aj potok zo Ženskej doliny, ten bezmenný potok nám vytopil školu , verejné obstarávanie prebieha a ak sa zastaví aj tento projekt, potom sa už budú musieť riešiť veľké škody na Majerčoku

Pavol Šimun – projekt za 465 000 € je hotový a poslanci ho nemôžu vidieť

Ivan Kováč – na minulom zastupiteľstve si nás nechal hádať sa dve hodiny o zatepľovaní obecného úradu, je som bol za architektmi a ty si vedel, že je to celé zrušené, všetko robíš poza náš chrbát, čo si tým sledoval, že si to uznesenie nepodpísal

Ing. Peter Sedláček – znova by sme mali hlasovať o tvojom nepodpísanom uznesení

UZNESENIE č.OcZ 2-9/2014

Obecné zastupiteľstvo v Ľubietovej

**schvaľuje**

rekonštrukciu obecného úradu cez Enviromentálny fond v hodnote 180 000 €

a prefinancovanie podielu obce Ľubietová vo výške 9 000 €.

Za : Mgr. Eva Chebeňová,

Proti : Ing. Peter Sedláček, Ivan Kováč, Bc. Jana majerová, Pavol Šimun, Radoslav Sedlák

Zdržal sa : Michaela Černáková,

Nehlasoval : -

**Uznesenie nebolo prijaté**

Sidónia Filadelfiová – dopočula sa, že na obecný úrad prišla faktúra za práce prevedené na ihrisku a chcela vedieť, kto túto faktúru zaplatí, obvinila p.Kováča, že stavia na ihrisku na cudzích pozemkoch a že sa tomu vôbec nečuduje, keď má aj doma čierne stavby

Ivan Kováč – to nebola akcia moja, ani športovej komisie, ja som im len pomáhal, platiť by sa to malo z peňazí, ktoré pán starosta má vymôcť od predchádzajúcich nájomcov bowlingu, ktorí nezaplatili, je na to uznesenie obecného zastupiteľstva a ide o čiastku cca 9 000 €.

Sidónia Filadelfiová – ako si môžete dovoliť stavať na cudzích pozemkoch

Ivan Kováč – pán starosta bol za Mgr. Uhríkom – farárom, dohodlo sa presne užívanie a stavby boli zakreslené

Bohumír Chládek – nemohol by som byť členom inventarizačnej komisie s Ing. Petrom Sedláčekom, ktorý má kontrolovať ČOV a kanalizáciu

Ing. Pavel Zajac – inventarizácia ČOV a kanalizácie spočíva v kontrole technológie a nepočítajú sa metre potrubia položené v zemi ani odvodňovacie šachty, havarijný stav sa nerieši inventarizáciou, celá kanalizácia od pána Kováčika sa rieši v projekte o ktorom sme hovorili

Pavol Šimun – na čističke máme predsa pracovníka, ktorý sa stará o stav kanalizácie a čističky

Dagmar Zajacová – chodím na každé zastupiteľstvo, ale nikdy nebolo spomenuté, že niekedy príde faktúra na 3 000 € za práce na stavbe na ihrisku, tam sa môže zaplatiť čokoľvek, stále je tu dvojitý meter, a nebolo tam ani výberové konanie

Ivan Kováč – na zaplatenie budú použité peniaze z bowlingu, pán starosta povedal, že sa na tom pracuje

Bohumír Chládek – znovu žiadam o 1100 litrové kukanádoby na Hrnčiarsku ulicu na separovaný odpad

Ing. Pavel Zajac – separácia je povinná zo zákona

Pavol Šimun – v roku 2013 bolo odporúčanie prokurátora k odvolaniu dozornej rady, ako sa bude riešiť táto záležitosť

Ing. Pavel Zajac – do budúceho zastupiteľstva pripravím všetky upozornenia prokurátora a môžeme riešiť

Ing. Peter Sedláček – poslal som poslancom návrh na osadenie GPS do vozidiel, od 1.1.2015 je povinné písanie knihy jázd, týka sa to pána konateľa spoločností a pána starostu, žiadam tento bod zaradiť do nasledujúceho zastupiteľstva, ako je vyriešená zmluva s Michaelou Černákovou na prenájom nebytových priestorov, poslanci o zmluve nevedia

Dagmar Zajacová – požiadala predsedu finančnej komisie aby pripravili zmluvu na prenájom obchodného domu za 1 €, medzi obcou Ľubietová a OZ LIBETHA, žiada o to už tri roky a nič sa nerobí

Overovateľ:

Michaela Černáková ............................................................

Ivan Kováč ............................................................

Starosta obce :

Ing. Pavel Zajac ...........................................................